CELEX: C2004/094/29
Language: da
Date: 2004-04-17 00:00:00
Title: Domstolens kendelse (Første Afdeling) af 29. januar 2004 i sag C-381/02, Association comité économique régional agricole fruits et légumes de Bretagne (Cerafel) mod François Faou og GAEC de Kerlidou (anmodning om præjudiciel afgørelse fra cour d'appel de Caen.

17.4.2004   
            
            
               DA
            
            
               Den Europæiske Unions Tidende
            
            
               C 94/15
            
         
      DOMSTOLENS KENDELSE
   
   (Første Afdeling)
   af 29. januar 2004
   i sag C-381/02, Association comité économique régional agricole fruits et légumes de Bretagne (Cerafel) mod François Faou og GAEC de Kerlidou (anmodning om præjudiciel afgørelse fra cour d'appel de Caen (1).
   (Procesreglementets artikel 104, stk. 3 - landbrug - fælles markedsordning - frugt og grøntsager - producentorganisation - udvidelse af reglerne om produktion og markedsføring - opkrævning af bidrag - ikke-tilsluttede producenter)
   (2004/C 94/29)
   Processprog: fransk
   I sag C-381/02, angående en anmodning, som cour d'appel de Caen (Frankrig) i medfør af traktatens artikel 234 EF har indgivet til Domstolen for i den for nævnte ret verserende sag, Association comité économique régional agricole fruits et légumes de Bretagne (Cerafel) mod François Faou og GAEC de Kerlidou, at opnå en præjudiciel afgørelse vedrørende fortolkningen af artikel 15b, stk. 8, i Rådets forordning (EØF) nr. 1035/72 af 18. maj 1972 om den fælles markedsordning for frugt og grønsager EFT 1972 II, s. 423), som ændret ved Rådets forordning (EØF) nr. 3284/83 af 14. november 1983 (EFT L 325, s. 1), har Domstolen (Første Afdeling), sammensat af afdelingsformanden, P. Jann, og dommerne A. Rosas, A. La Pergola, S. von Bahr og K. Lenaerts; generaladvokat: J. Kokott; justitssekretær: R. Grass, den 29. januar 2004 afsagt kendelse, hvis konklusion lyder således:
   Artikel 15b, stk. 1, og 8, i Rådets forordning (EØF) nr. 1035/72 af 18. maj 1972 om den fælles markedsordning for frugt og grønsager, som ændret ved Rådets forordning (EØF) nr. 3284/83 af 14. november 1983, skal fortolkes således:
   
               —
            
            
               En medlemsstat, som har anvendt ovennævnte stk. 1 og gjort visse regler om produktion og markedsføring, som er fastsat af en producentorganisation, obligatoriske for de i organisationens område etablerede producenter, som ikke er medlemmer af organisationen, kan ikke uden at tilsidesætte princippet om forskelsbehandling bringe bestemmelsens stk. 8 i anvendelse og således beslutte, at de ikke-tilsluttede producenter skal betale organisationen hele eller en del af de bidrag, som de tilsluttede producenter betaler, uden at undersøge, om de ikke-tilsluttede producenter befinder sig i en situation, der er objektivt forskellig fra de tilsluttede producenters situation.
            
         
               —
            
            
               De ikke-tilsluttede producenter befinder sig i en situation, der er objektivt forskellig fra de tilsluttede producenters situation, såfremt de regler, organisationen har vedtaget, ikke eller kun marginalt finder anvendelse på deres produkter, og organisationens tiltag ikke eller kun marginalt er til fordel for de nævnte produkter.
            
         
               —
            
            
               Det tilkommer de nationale domstole at tage stilling til de bevisligheder, der er fremlagt i den forbindelse.
            
         
      (1)  EFT C 305 af 7.12.2002.